JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
UNRWA ja Hamas teevad koostööd?
Kairos jätkuvad läbirääkimised
Kas Egiptus saab probleemiks?
ÜRO palestiina pagulaste abiorganisatsiooni UNRWA
Gaza sektori peakorteri alt on leitud suur maa-alune andmekeskus,
mida kasutab Hamas.
See sisaldab eraldi energiaruumi, tööstuslikke akupankasid
ja eluruume Hamasi ekspertidele, kes kasutavad arvutiservereid.
See niinimetatud "serverifarm"
avastati keset teisi süüdistusi UNRWA vastu,
mis annab Iisraelile põhjendatud aluse kahtlustada UNRWAt
kokkumängus Gazat kontrolliva terrorirühmitusega
ja antud ÜRO organi osaluses terroristliku tegevuse toetamises.
Esimesena teatas sellest USA ajaleht The Wall Street Journal,
mis tsiteeris Iisraeli armee aruannet,
et UNRWA peakorteri all asuv Hamasi andmekeskus
sai oma tohutu elektrivajaduse
otse maa peal asuvast UNRWA elektrivõrgust.
Kõik andmekeskusest leitud relvapeidikud ja dokumendid
tõestavad relvajõudude sõnul, et seda kasutas Hamas.
UNRWA teatas pressiteates, et nõuab asja sõltumatut uurimist,
öeldes, et tema peakorter Gazas on olnud tühi alates 12. oktoobrist.
Andmekeskus ehitati sinna mitu aastat varem.
Uued paljastused ei tulnud uudisena Iisraeli luureteenistustele,
kes on seda juba ammu kahtlustanud.
UNRWA direktor Philippe Lazzarini
aga eitas teavet Hamasi andmekeskusest,
hoolimata sellest, et ta on tegelikult maksnud nende elektriarveid.
Ta ütles, et UNRWA pole kasutanud oma Gaza peakorterit
alates maasõja algusest, ja nõudis, et asja uuritaks sõltumatult.
Iisraeli armee ja välisminister Israel Katz lükkasid kohe tagasi
Lazzarini väite, et ta ei teadnud Hamasi rajatise olemasolust.
"See väide ei ole ainult absurdne, vaid ka terve mõistuse vastane,"
ütles Katz ja kordas üleskutset UNRWA direktori vallandamiseks.
"Tema viivitamatu vallandamine on vajalik,"
kirjutas Katz suhtlusplatvormil X ehk endises Twitteris.
Ta ütles, et avastus näitab UNRWA sügavat kaasosalust
Hamasiga koostöö tegemises,
kui Iisraeli suursaadik ÜROs Gilad Erdan ütles omalt poolt,
et direktor Lazzarini oli keeldunud Iisraeli taotlusest
otsida läbi UNRWA rajatised Gazas,
isegi pärast seda, kui IDF oli andnud üle tõendid,
et Hamas on kasutanud UNRWA koole baasidena.
Iisraeli peaminister Benjamin Netanyahu palus Iisraeli armeel
koostada ja esitada sõjakabinetile plaan
nii Gaza lõunaosa suurima ja olulisima linna Rafah' elanike evakueerimiseks
kui ka seal asuva nelja Hamasi pataljoni neutraliseerimiseks,
teatas peaministribüroo nädal tagasi.
Hamas pole võidetud, kui neli pataljoni on veel Rafah's,
ütles peaminister, lisades et sõja eesmärki on võimatu saavutada
ilma Hamasi likvideerimata, jättes neli Hamasi pataljoni Rafah'sse.
Avalduses öeldi ka, et on selge, et intensiivsed operatsioonid Rafah's
nõuavad ka tsiviilisikute evakueerimist lahinguväljalt.
Nii andis Netanyahu korralduse
tsiviilelanike evakueerimise täieliku plaani koostamiseks
ja alles seejärel täiemahulise sõjalise operatsiooni läbiviimiseks Rafah's.
Osalised täppisoperatsioonid olid aga juba alanud
ja pärast raskeid rünnakuid
päästsid Iisraeli julgeolekuteenistus Shin Bet, IDF ja politsei eriüksused
möödunud esmaspäeva hommikul kaks pantvangi Rafah' kesklinnast.
Armee on vahistanud juba umbes 2500 Hamasi võitlejat,
kellest paljud andsid end üles Khan Younise linna vallutamisel.
Kuigi Hamasi põhikiri keelab kapituleerumise,
otsustasid mõned neist seda teha oma komandöri käsul.
Kui luureteenistus Shin Bet küsis ülekuulamisel
Hamasi Nukhba terroristide ülemalt, keda tuntakse Abu al-Baraa nime all,
mis teate ta oma võitlejatele edastas, ütles ta:
"Soovitan kõigil end üles anda, muidu on teie saatuseks surm.
Nii otsustasime ühiselt, et me ei taha enam võidelda
ja kohe kui armee tuleb, anname vabatahtlikult alla.
Istusime ruumis, panime kõik relvad väljapoole ruumi.
Ja sõjavägi tuli ja võttis kõik relvad, meie istusime ja ootasime,
tõstsime käed ja andsime alla." Shin Beti sõnul valitseb tundmus,
et enamik Hamasi võitlejaid on valmis loobumisvõitu andma,
kuid seni, kui nende juhid on Gazas, ei julge nad seda teha.
Iisraeli võimud kaaluvadki nüüd Hamasi juhtide Gazast väljasaatmist
vastutasuks kõigi pantvangide vabastamise eest.
See hõlmaks ka Hamasi sõjalist juhti Yahya Sinwari,
kuigi Iisrael peab teda kõige ohtlikumaks
kogu Hamasi organisatsioonis.
Iisraeli armee võttis kinni 20 Hamasi terroristi,
kes varjusid Khan Younise linnas asuvas Al Amali haiglas.
Nad vahistati, ilma et oleks häiritud haigla tegevust,
ütles IDFi pressiesindaja möödunud pühapäeva õhtul.
Läbiotsimine toimus
haigla personaliga eelnevalt kokkulepitud ajal
ning väed kammisid haigla hoolikalt läbi, avamata tuld
ning kahjustamata patsiente või personali.
Pärast vahistamiste lõpetamist aitasid IDFi sõdurid toimetada haiglasse
mitukümmend hapnikumahutit.
IDF-i sõduritele tehti juba ette selgeks,
kui tähtis on rahvusvahelise õiguse järgi vältida patsientide,
arstiabimeeskondade, tsiviilisikute ja meditsiinivarustuse kahjustamist.
Antud vahistamised tõestavad taas
terrorirühmituse Hamas küünilist lähenemist
kasutada haiglaid ja tsiviilelanikkonda peibutisena terroristide varjamiseks,
ütles IDF-i pressiesindus.
Iisrael saatis Kairosse kõrgetasemelise delegatsiooni
läbirääkimistele Egiptuse, Katari ja USAga.
Käimasolevad kõnelused keskenduvad pantvangidele
ja lõplikku otsust uue ettepaneku kohta oodati juba eelmisel nädalal.
Üks Iisraeli ametlik allikas ütles, et meeskond saadeti Kairosse,
sest suunamuutuse ootamine pantvangiläbirääkimistel oli õigustatud
Kõik sõltub nüüd sellest, kas Egiptus ja Katari emiraat
suudavad veenda Hamasi loobuma oma maksimalistlikest nõudmistest
ja nõustuma läbirääkimistega
kahe nädala eest Pariisis kehtestatud raamistiku põhjal.
"Kui suhtumine muutub, siis jätkame," ütles üks Iisraeli tippametnik.
Kuigi ta seda otseselt ei öelnud,
oleks teine võimalus suurrünnak Rafah' linnale.
Need ettevalmistused hõlmavad ka Ameerika Ühendriike,
kes saatis kohale CIA direktori Burnsi.
USA president Joe Biden andis Iisraelile 45 päeva aega
teatada rahvusvahelise õiguse rikkumisest,
vastasel juhul peatab ta USA sõjalise abi.
Valitsusametnikud on pidevalt korranud,
et üks tapetud süütu elu on liiga palju,
kuid seni pole vihjatud, et Iisrael rikub rahvusvahelist õigust.
President Biden väljastas eelmisel nädalal memorandumi,
kus palus kõigil USA sõjalist abi saavatel riikidel tõestada,
et nad järgivad rahvusvahelisi
humanitaar- ja inimõigusi käsitlevaid seadusi.
Memo langeb kokku president Bideni pressikonverentsiga,
kus ta vastas ajakirjanike küsimustele Iisraeli ja Hamasi vahelise sõja kohta,
öeldes, et Iisraeli vastus oli liiga ulatuslik.
Juba nädalaid on ajakirjanikud survestanud nii Valget Maja
kui ka välisministeeriumi, et nad vastaksid küsimusele,
kas Iisrael järgib rahvusvahelist õigust,
kuna puuduvad ametlikud hindamismenetlused.
Egiptusest võib saada Iisraeli jaoks peatamatu vaenlane,
ütles meediale nüüdseks erru läinud IDF-i kindralmajor Yitzhak Brik,
hoiatades samas Iisraeli valitsust.
Egiptus on aastaid ehitanud maanteid Siinai poolsaarele
ja meie, Iisrael, oleme sihtmärgiks vaid ühel põhjusel.
Nad ei ehita armeed kuhugi mujale.
Samuti ei nõustu nad Rafah' suurrünnakuga,
et puhastada nn Philadelphi koridor, mis linna kaheks jagab.
"Isegi kui teeme seda koridori oma küljest,
ähvardavad nad, et kui hakkame võtma meetmeid,
mis panevad inimesed Gazast massiliselt Siinai poolsaarele voolama,
võivad nad katkestada rahulepingu."
Kindrali sõnul on Egiptus küll vaene riik,
kuid tal on praegu Lähis-Ida tugevaim maavägi,
umbes 4000 tanki, millest pooled on väga modernsed,
sadu kõige kaasaegsemaid lennukeid
ja merevägi, mis on samuti üks regiooni parimaid.
Just seetõttu on peaminister Benjamin Netanyahu andnud IDFile
ja julgeolekuasutustele korralduse esitada valitsusele ühine plaan
elanikkonna evakueerimiseks ja Hamasi pataljonide hävitamiseks,
tekitamata seejuures probleeme Egiptusega.
Iisraelil ja Egiptusel on olnud rahuleping, kuigi mõnevõrra jahe,
alates 1979. aastast.
Palestiinlaste juht Mahmoud Abbas
tegi Katari emiirile šeik Tamim Al-Thanile ettepaneku uueks plaaniks,
mis võiks tuua palestiinlastele nende igatsetud ühtsuse.
See näeks ette uue valitsuse moodustamist,
mille eesotsas oleks väidetavalt
Palestiina Investeerimisfondi juht dr Muhammad Mustafa.
Sellest teatas Saudi Araabia ajaleht Asharq Al-Awsa
möödunud pühapäevases numbris. Üksikasjad on veel napid,
kuid raporti järgi oleks uus valitsus tehnokraatlik
ja seda juhiksid praeguste poliitiliste juhtide asemel eksperdid.
Ajalehe väitel on Abbas teinud ettepaneku,
et idee esitataks praegusele Hamasi juhtkonnale,
täpsemalt Katari emiiri kaudu
emiraadi pealinnas Dohas toimuva osapoolte kohtumise raames,
kus arutatakse Gaza taastamiskava.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Tõlge: Monika Jaaguri